ጠቅላይ ሚኒስትር አብይ ከእስራኤልና ካናዳ ጠቅላይ ሚኒስትሮች ጋር በስልክ ተወያዩ
የኢፌዴሪ ጠቅላይ ሚኒስትር ዶክተር አብይ አህመድ ከእስራኤሉ ጠቅላይ ሚኒስትር ቤንጃሚን ኔታንያሁ እና ካናዳ አቻቸው ጀስቲን ትሩዶ ጋር በስልክ ተወያዩ።ሁለቱ መሪዎች በስልክ ባደረጉት ውይይት ለኢትዮጵያ ሕዝብና መንግሥት የኅዘን መግለጫ አስተላልፈዋል።የእስራኤሉ ጠቅላይ ሚኒስትር ቤንጃሚን ኔታንያሁም በአደጋው ዙሪያ ለሚደረገው የማጣራት ሥራ ድጋፍ እንደሚያደርጉ መናገራቸውን የጠቅላይ ሚኒስቴር ጽህፈት ቤት አስታውቋል፡፡የካናዳ ጠቅላይ ሚኒስትር ጀስቲን ትሩዶ በበኩላቸው ድጋፋቸውንና በኢትዮጵያ አየር መንገድ ላይ ያላቸውን መተማመን ገልጸዋል።ጠቅላይ ሚኒስትሩ በቅርቡም የሀገራቸው የመንግሥት ባለሥልጣናት በአየር መንገዱ እንደሚበሩም ተናግረዋል፡፡ (ምንጭ፡-የጠቅላይ ሚኒስቴር ጽህፈት ቤት)